Azilsartan

Azilsartan, inayouzwa kwa jina la chapa Edarbi, ni dawa inayotumika kutibu shinikizo la juu la damu. Matumizi yake mengine yanaweza kujumuisha ugonjwa wa kisukari wa figo na kushindwa kwa moyo. Dawa hii inachukuliwa kwa njia ya mdomo. Kwa ujumla, athari zake hutokea ndani ya wiki mbili.

Madhara yake ya kawaida ni pamoja na kuhara na kizunguzungu. Madhara yake mengine yanaweza kujumuisha uvimbe usio na uchungu chini ya ngozi unaosababishwa na mzio (angioedema), shinikizo la chini la damu na matatizo ya figo. Matumizi yake wakati wa ujauzito yanaweza kumdhuru mtoto. Dawa hii ni kizuizi cha vipokezi vya angiotensin II.

Azilsartan iliidhinishwa kwa ajili ya matumizi ya kimatibabu nchini Marekani na Ulaya mwaka wa 2011. Nchini Uingereza, wiki 4 hugharimu Huduma ya Afya ya Kitaifa (NHS) chini ya £20 kufikia mwaka wa 2021. Kiasi hiki nchini Marekani ni kama dola 160.

 Marejeo 

Jamii:madawa